**Obraćanje ravnateljima – 14. ožujka 2020. (Dan broja Pi)**

**NAJVAŽNIJE PRVO**

* Cilj je da do **srijede** uspostavimo funkcionalan sustav učenja na daljinu za sve učenike.
* Svi učenici će već od ponedjeljka pratiti nastavu putem HRT 3 (razredna nastava) i Sportske TV (svi ostali učenici).
* Svi dani od ponedjeljka se računaju kao **nastavni dani** i upisuju se u **e-Dnevnik**.
* **Učenici trebaju izvršavati aktivnosti u virtualnim učionicama**, ali ne treba inzistirati da to rade u realnom vremenu (sinkrono), nego tijekom dana jer možda imaju teškoća pristupiti internetu ili dijele uređaj s braćom i sestrama. Dakle, **bilo kada u tijeku dana** je prihvatljivo da učenici odrade svoje obaveze.
* Učitelji i nastavnici trebaju **pratiti aktivnosti učenika**, davati im zadatke, poticati ih na rad i okupljati u virtualne učionice. Nužno je da učenici, koliko je god to moguće, dobiju povratnu informaciju o svojem radu i napretku (vrednovanje kao učenje, vrednovanje za učenje). Tijekom nadolazeća dva tjedna **nema ocjenjivanja** (vrednovanja ishoda učenja).
* Upozorite učenike na **primjerene oblike ponašanja** u virtualnom okruženju, što znači da vrijede slična pravila primjerenog ponašanja i ophođenja kao i u učionici. Što znači da učenici za neprimjerene oblike mogu snositi posljedice.

**OPREMA**

* Dobili ste uputu kako **podijeliti opremu** (tablete, prijenosna računala, SIM kartice i sl.) učenicima i nastavnicima. Ukoliko Vam nešto od opreme za siromašne učenike nedostaje, javite pa ćemo riješiti.
* Vezano uz **uređaje**, šaljite nam zahtjeve prema prioritetima: učenici koji nemaju ni pristup internetu ni uređaj kod kuće su prioritet; učenici koji imaju internet, sigurno imaju u kućanstvu i neki uređaj te mogu pratiti nastavu i preko mobitela.
* Ustanove za **djecu s teškoćama** molimo da predlože rješenja za svoje učenike s obzirom da trebaju individualizirani pristup, a MZO će sve napraviti da im pomogne.
* Od sredine tjedna na HRT 3 bit će i prijevod na znakovni jezik, a potrudit ćemo se sve video materijale opremiti i titlovima.

**PONAVLJAMO OKO NASTAVE, ROKOVA I PRIPREME**

* Razredna nastava na HRT 3 Škola na Trećem
* Viši razredi osnovne i maturanti na Sportskoj televiziji
* Prva tri razreda SŠ neće pratiti preko TV, nego će materijale imati online i u virtualnim učionicama.
* Sve ostale škole u ponedjeljak do 12 sati imaju rok za uspostavu komunikacijskih kanala, u ponedjeljak razrednici trebaju testirati virtualne razrede, u utorak predmetni nastavnici testiraju virtualne razrede, a od srijede počinje nastava u virtualnom razredu za sve škole.
* **MZO** će isporučivati **osnovni raspored sati za cijelu Hrvatsku** za sve nastavnike koji nemaju spremna online predavanja.
* Ako nastavnik ima gotova svoja predavanja, njegovi učenici ne moraju pratiti sadržaj koji je isporučio MZO, nego predmetni nastavnik u virtualnom razredu isporučuje sadržaj i aktivnosti, ali tada to mora biti jasno istaknuto na mrežnim stranicama škole.

**DETALJNE UPUTE ZA IZVOĐENJE**

|  |  |  |  |
| --- | --- | --- | --- |
| **1.-4. razred OŠ** | **Istarska županija** | **RH (bez Istarske)** | **Učenici koji su u školi** |
| **Učenici** | Pratiti Školu na Trećem od ponedjeljka. | Pratiti Školu na Trećem od ponedjeljka. | U školi se neće odvijati nastava, a Školu na Trećem će pratiti u školi ako je njihov termin dok su u školi na rasporedu, inače od kuće. |
| **Učitelji** | Obavijestiti roditelje ranije (nedjelja) kada je termin prikazivanja za njihov razred.  Dnevno roditeljima slati materijale za vježbanje. | Obavijestiti roditelje ranije (nedjelja) kada je termin prikazivanja za njihov razred.  Od srijede roditeljima slati materijale za vježbanje. | Ako je termin za prikazivanje Škole na Trećem tijekom boravka u školi osigurati da djeca gledaju, inače aktivnosti kao u produženom boravku. |
| **Roditelji** | Pratiti upute učitelja.  Svi materijali Škole na Trećem bit će dostupni i na zahtjev i na Youtubeu. | | Samo roditelji koji nemaju mogućnost ostaviti dijete pod nadzorom doma, ostavljaju dijete u školi (slično kao kod štrajka). |

|  |  |  |
| --- | --- | --- |
| **5. do 8. razred** | **Istarska županija** | **RH (bez Istarske)** |
| **Učenici** | U ponedjeljak idu u virtualni razred i slijede upute razrednika i predmetnih nastavnika.  Ako ima poteškoća. nastavu mogu gledati na Sportskoj televiziji. | U ponedjeljak gledaju nastavu na Sportskoj televiziji i testiraju virtualni razred s razrednikom.  U utorak gledaju nastavu na SPTV i testiraju virtualni razred s razrednikom i predmetnim nastavnicima, idu u virtualni razred i slijede upute razrednika i predmetnih nastavnika. |
| **Nastavnici** | Razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. | U ponedjeljak razrednici testiraju virtualnu učionicu s učenicima, u utorak i predmetni nastavnici.  Od srijede razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. |
| **Roditelji** | Ako učenik nije bio aktivan cijeli dan u virtualnom razredu, svoj izostanak treba opravdati razredniku. | |

|  |  |  |
| --- | --- | --- |
| **1 do 3. razred srednje škole** | **Istarska županija** | **RH (bez Istarske)** |
| **Učenici** | U ponedjeljak idu u virtualni razred i slijede upute razrednika i predmetnih nastavnika.  Ako ima poteškoća, zadatke mogu obaviti tijekom dana. | U ponedjeljak trebaju pogledati snimljene online materijale prema rasporedu o čemu će ih obavijestiti razrednik.  U utorak također gledaju snimljene materijale i testiraju razrede s predmetnim nastavnicima.  Od srijede idu u virtualni razred i slijede upute razrednika i predmetnih nastavnika.  Ako ima poteškoća, zadatke mogu obaviti tijekom dana. |
| **Nastavnici** | Razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. | U ponedjeljak razrednici testiraju virtualnu učionicu s učenicima, u utorak i predmetni nastavnici.  Od srijede razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. |
| **Roditelji** | Ako učenik nije bio aktivan cijeli dan u virtualnom razredu, svoj izostanak treba opravdati razredniku | |

|  |  |  |
| --- | --- | --- |
| **Maturanti** | **Istarska županija** | **RH (bez Istarske)** |
| **Učenici** | U ponedjeljak idu u virtualni razred i slijede upute razrednika i predmetnih nastavnika.  Ako ima poteškoća, nastavu mogu gledati na Sportskoj televiziji. | U ponedjeljak gledaju nastavu na Sportskoj televiziji i testiraju virtualni razred s razrednikom.  U utorak gledaju nastavu na SPTV i testiraju virtualni razred s razrednikom i predmetnim nastavnicima,  idu u virtualni razred i slijede upute razrednika i predmetnih nastavnika. |
| **Nastavnici** | Razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. | U ponedjeljak razrednici testiraju virtualnu učionicu s učenicima, u utorak i predmetni nastavnici.  Od srijede razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke. |
| **Roditelji** | Ako učenik nije bio aktivan cijeli dan u virtualnom razredu svoj izostanak treba opravdati razredniku. | |

Raspored prikazivanja Škole na Trećem HRT 3

|  |  |
| --- | --- |
| **razred** | **termin** |
| 1. razred OŠ | 8 – 10 h |
| 1. razred OŠ | 10 – 12.30 h |
| 1. razred OŠ | 13 – 16 h |
| 1. razred OŠ | 16 – 19 h |

Raspored prikazivanja Sportska televizija (SPTV)

|  |  |  |
| --- | --- | --- |
| **razred** | **termin** | **predmeti** |
| 1. razred OŠ | 8 – 9.30 h | MAT, HRV, PRI, ENG, NJEM |
| 1. razred OŠ | 9.30. – 10.45. h | POV, MAT, PRI, ENG, NJEM |
| 1. razred OŠ | 10.45 – 11.50 h | MAT, HRV, BIO, GEO |
| 1. razred OŠ | 11.50 – 12.45 h | HRV, MAT, BIO, ENG, NJEM |
| maturanti | 12.45.-14 h | MAT, HRV, GEO, ENG, NJEM |

* Na **mrežnim stranicama škole** treba objavljivati sve informacije s odgovarajućim rasporedom i poveznicama (linkovima) na virtualne učionice. Dakle, ne samo prenositi informacije koje šalje MZO nego specifičnosti za školu.
* S ciljem zaštite zdravlja djece, od ponedjeljka 16. ožujka 2020. godine obustavljaju se sve aktivnosti vezane uz upis djece u I. razred osnovne škole.
* **Sve materijale** koje možemo (s obzirom na autorska prava) **otvorit** ćemo ne samo Hrvatsku nego i za sve druge zemlje (posebno u okruženju) koje ih žele koristiti. Pokažimo solidarnosti u ovoj teškoj situaciji.
* Za sve učenike koji imaju obvezu pohađanja praktične nastave kod poslodavca, ista se odgađa za vrijeme trajanja obustave nastave.
* Ravnatelje molimo da razrednici u razrednoj nastavi danas ili sutra pošalju upit roditeljima - tko od roditelja nema osigurano čuvanje djeteta uz nadzor, odnosno čija djeca ne mogu samostalno ostati kod kuće, kad prikupe podatke neka o tome obavijeste osnivače.
* Neće biti lako, i nikome u svijetu nije, ali uspjet ćemo ako svatko radi svoj posao odgovorno i najbolje što može, ali i ako ima jasnu viziju da „nije otok“ i da o njemu ovise drugi ljudi.

S poštovanjem,

Blaženka Divjak